ĮSAKYMAS

DĖL ĮGALIOJIMO ŠILALĖS RAJONO SOCIALINIŲ PASLAUGŲ NAMAMS

2022 m. lapkričio 28 d. Nr. DĮV-841

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, vykdydamas Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“, 5.2 papunktį, 7 punktą:

1. Į g a l i o j u Šilalės rajono socialinių paslaugų namus sudaryti bendradarbiavimo sutartį su ambulatorines slaugos paslaugas namuose teikiančiomis įstaigomis dėl socialinių paslaugų poreikio vertinimo ir socialinių paslaugų teikimo Šilalės rajono gyventojams.

2. Įpareigoju šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Gedeminas Sungaila